Teadlastele meeldib ikka  ehitada mudeleid, mis suudaksid seletada katsetes leitud tulemusi. Viimastel aastatel on modelleerimises järjest edukamalt rakendatud Bayesi statistilist raamistikku ja huvi Bayesi mudelite vastu kasvab pidevalt. Bayesi raamistikus on nüüdseks suudetud ära seletada terve rida tajuelamuste omapärasid abstraktsel tasandil, aga Bayesi mudelite suurim võlu peitub selles, et nad on teoreetiliselt sobilikud ka tulemuste seletamiseks neuronaalsel tasandil.